Kartûm

Kartûm (Arabysk al-Khartûm: الخرطوم, betsjut "oaljefanteslurf") is de haadstêd fan Sûdan. Kartûm leit op it plak dêr't de Blauwe Nyl, út Etioopje, en de Wite Nyl, fanút Uganda byinoarkomme. As Nyl rint de rivier dan fierder troch Egypte nei de Middellânske See.

Kartûm hat goed 2 miljoen ynwenners en foarmet mei Kartûm-Noard (al-Khartûm Bahrî) en Omdurman (Umm Durmân) in metropoal dy't mear as 10 miljoen ynwenners telt. De stêd hat in ynternasjonale lofthaven (Lofthaven Kartûm).

 Ut de skiednis 
Kartûm waard troch de Egyptenaren yn 1823 stifte en waard yn 1830 útroppen ta haadstêd fan Egyptysk Sûdan. De delsetting tsjinne yn it earstoan as bûtenpost foar it Egyptyske leger, mar groeide rillegau út ta in regionaal hannelssintrum en ek in sintrum foar de slavehannel.

Yn 1956 waard Kartûm haadstêd fan it nije ûnôfhinklike Sûdan.

De earste oaljepiipline tusken Kartûm en Port Sudan wie klear yn 1977.

 Yndustry 
De yndustry levert produkten sa as tekstyl, keunstdong, metaalguod, sementprodukten en fiedings- en genietmiddelen. 

 Partnerstêden 
  Sint-Petersburch, Ruslân
  Asmara, Eritrea
  Amman, Jordaanje
  Kaïro, Egypte
  Wuhan, Folksrepublyk Sina

 Demografy 
 Jier Ynwennertal Stêd Agglomeraasje 1956   93.100  245.800 1973   333.906  748.300 1983   476.218  1.340.646 1993   947.483  2.919.773 2007   2.207.794 8.363.915

 Berne yn kartûm 
 Mohammed Naguib (20 febrewaris 1901), presidint fan Egypte († 1984)

Kategory:Plak yn Sûdan
Kategory:Haadstêd yn Afrika
Kategory:Plak stifte yn 1823